b'\n_START_ARTICLE_\nCorto Maltese\n_START_PARAGRAPH_\nCorto Maltese av Hugo Pratt er en italiensk albumtegneserie (opprinnelig utgitt som bidrag i seriehefter) om sj\xc3\xb8mannen og eventyreren Corto Maltese. Figuren ble introdusert i 1967 i f\xc3\xb8ljetongen \xc2\xabBalladen om det salte hav\xc2\xbb, som av mange regnes som den f\xc3\xb8rste egentlige tegneserieromanen. \xc2\xabCorto Maltese\xc2\xbb er en av de seriene som var med p\xc3\xa5 \xc3\xa5 danne grunnlaget for voksentegneserier. Den gjenkjennes ved hyppige litter\xc3\xa6re og historiske referanser, samt av Pratts uttrykksfulle svart-hvitt-strek. _NEWLINE_Hugo Pratt skrev 29 fortellinger, b\xc3\xa5de i roman- og novelleform. Noen kom opprinnelig ut p\xc3\xa5 italiensk, andre p\xc3\xa5 fransk. Fra 2015 ble serien gjenopptatt av spanjolene Juan Diaz Canales og Rub\xc3\xa9n Pellejero. Forel\xc3\xb8pig er det kommet to album i den nye serien, ingen av dem er oversatt til norsk._NEWLINE_Pratts serie har kommet p\xc3\xa5 norsk i tre omganger, f\xc3\xb8rst fra 1986-1990, da forlaget Cappelen utga fire album, deretter i 2006, da Egmont utga sju, samt fra 2015, da Minuskel forlag begynte \xc3\xa5 utgi serien kronologisk ordnet etter heltens liv. Minuskels serie, oversatt av Jon Rognlien, ble fullf\xc3\xb8rt v\xc3\xa5ren 2019.\n_START_SECTION_\nNorsk utgivning\n_START_PARAGRAPH_\nUtgaver i sort-hvit er markert med brun tekst, utgaver i farger med magenta tekst.'